alexandrainst/scandi-wiki huggingface dataset:
V for Vendetta

Sjå filmen V for Vendetta for filmen med same namn.

V for Vendetta er ein grafisk roman frå 1980-talet, skriven av Alan Moore og hovudsakleg illustrert av David Lloyd. Historia er sett til ei dystopisk framtid, der
det fascistiske partiet Nosefire styrer Storbritannia. Den maskerte anarkisten V kjempar mot det totalitære regimet. Teikneserien blei til som ein protest mot Margaret Thatcher si regjering og utforskar eit mogeleg utfall truslar som atombomber kan ha på eit, i utgangspunktet, demokratisk samfunn.

Utgivingar 
Teikneserien hadde si spede byrjing i det engelske tegneseriebladet Warriors som vart utgitt av Quality Comics, der han blei utgitt sammanhengande frå 1982 til 1985. To bøker blei gitt ut i Warriors i denne perioden; "Vertigo" og "Vincent". Etter bok nummer to vart Warriors lagt ned, men 3 år seinare vart det som seinare skulle bli den siste boka, utgitt gjennom DC Comics i ein serie på ti månadlege publikasjonar. Serien vart i 1989 samla i eit hefte, som ein grafisk roman og utgjeven av DC Vertigo Imprint (ISBN 0-930289-52-8).

Bakgrunnsstoff 

 V for Vendetta: Offisiell side
 V for Vendetta: Comic vs. Film

Britiske teikneseriar
Eufemiavisene

Eufemiavisene er tre svenske riddarromanar frå byrjinga av 1300-talet. Dei er kalla opp etter dronning Eufemia av Noreg, som skal ha stått bak omsetjinga, og har titlane Herr Ivan lejonriddaren (1303), Hertig Fredrik av Normandie (1308) og Flores och Blanzeflor (1312). 

Høvisk litteratur
Norsk mellomalderlitteratur
Svensk mellomalderlitteratur
Bøker frå 1300-talet
Filmen The Da Vinci Code

The Da Vinci Code (norsk tittel: Da Vinci-koden) er ein film av Ron Howard basert på romanen The Da Vinci Code (Da Vinci-koden) av Dan Brown. Filmen hadde premiere 19. mai 2006. Tom Hanks spelar hovudrolla som Robert Langdon. 

Filmrettane til Brown sin roman vart kjøpte for 6 millionar dollar. Produksjonsselskapet fekk tillating til å filme i Musée du Louvre, men ikkje i Westminster Abbey. Lincoln Cathedral godtok eit tilbod om å fungere som erstatning for Westminster Abbey.

Hans Zimmer er ansvarleg for filmmusikken.

The Da Vinci Code
The Da Vinci Code
The Da Vinci Code
Eydehavn

Eydehavn er ein industristad i Arendal kommune i Agder, 10 km nordaust for Arendal by. Eydehavn er oppkalla etter industri- grunnleggjaren Sam Eyde. Han grunnla eit aluminiumsmelteverk og eit silisumkarbidverk på Eydehavn. Aluminiumsverket er no lagt ned. Det er òg silisiumkarbidverket, men det driv framleis med foredling av silisiumkarbid frå bedrifta i Lillesand, og utskiping til utlandet.

Det er planlagt eit nytt kai-anlegg på Eydehavn som vil gje nytt næringsliv til Eydehavn, og ein ny veg med tunnel for transport til kai-anlegget.

Bakgrunnsstoff 
 Eydehavn-portalen: industrihistorie gjennom 100 år  på Aust-Agder kulturhistoriske senter

Busetnader i Arendal
Historie i Arendal
Norsk industrihistorie
Utgåtte tettstader
Emisjon i økonomi

Ein emisjon er i økonomi utferding og sal av verdipapir til investorar. Dette kan vera aksjar eller obligasjonar. Emisjonar der berre utvalde investorar får tilbod om å delta, bli kalla retta emisjonar.

Emisjonskursen blir bestemt av styret i selskapet. Ved hjelp av emisjonar kan selskap auke eigenkapitalen. Aksjar utferda ved emisjon blir gjerne kalla førstehandsaksjar, sidan dei er utferda direkte frå selskapet, i motsetning til aksjar kjøpt på børs eller frå andre eigarar, som blir kalla andrehandsaksjar.

Økonomi
Garborgheimen

Garborgheimen er fødestaden og barndomsheimen til forfattaren Arne Garborg. Huset blei bygd av foreldra hans, Ane Oline og Eivind Aadneson Garborg, i 1848. Huset er eit typisk jærhus og står på garden Garborg i Time kommune på Jæren, om lag 5 km vest for Undheim. Huset vart eigd og bruk av familien fram til 1869. Innreiinga og møblar frå 1850-talet gir eit godt bilete av den kulturelle og sosiale bakgrunnen til diktaren. Nokre få gjenstandar er autentiske for staden, blant anna den blå kista, ei hylle og ein lysestake, medan det meste er tidsautentisk. Huset er eit godt bevart jærhus og har vore freda som kulturminne frå 1939, og har vore drive som museum frå 1951. Huset vert skildra blant anna i romanen Fred. 

I 2012 overtok Garborgsenteret på Bryne formidlingsansvaret, og i 2016 opna dei Noregs største digitale formidlingsløype, Garborgløypa, i Garborgheimen, Knudaheio og Time kyrkje.

Sjå og 
 Knudaheio
 Labråten

Bakgrunnsstoff 

 Garborgheimen  på http://www.time.kommune.no
 Garborgheimen  på http://www.olavsrosa.no
 

Arne Garborg
Museum i Rogaland
Skipingar i 1951
Kunstnarheimar
Kulturminne i Time
Freda bygg i Rogaland
Tyrann

Ein tyrann (frå gresk τύραννος týrannos) rår eineveldig i ein stat. Ei slik styreform blir kalla tyranni. 

I den opphavlege tydinga låg det inga moralsk haldning i ordet.

Styresett
Greske ord og uttrykk
Arnold Rüütel

Arnold Rüütel () er ein estisk politikar som var president i Estland frå 2001 til 2006. Han var den andre presidenten sidan sjølvstendet frå Sovjetunionen i 1991. 
Rüütel fekk tildelt storkrossen av St. Olavs Orden i 2002.

Bakgrunnsstoff 
 Dei offisielle vevsidene til presidenten i Estland 
 Biografi 

Estiske politikarar
Estiske presidentar
St. Olavs Orden
Ureining

Ureining er utslepp gjort av menneske av stoff som har skadeleg effekt i det miljøet det blir sleppt ut i. Ureining vert karakterisert etter luftureining, vassureining og ureining i grunnen.

Miljø
Framtidsproblem
Andrus Ansip

Andrus Ansip () er ein estisk politikar og statsministeren i Estland frå 2005 til 2014. Han er medlem av det estlandske reformpartiet, Eesti Reformierakond.
Han blei formann for European Commissioner for Digital Economy and Society og visepresident i Europakommisjonen i 2014.

Kjelder
Offisiell biografi 

Estiske politikarar
Estiske statsministrar
Oslofeltet

Oslofeltet (òg kalla Oslo Graben) er eit særprega geologisk område (paleorift eller graben), 45–75 km i breidd, som strekkjer seg frå Langesund i sør til Brumunddal i nord. 

Feltet vart forma i oldtida til jorda, då superkontinentet Pangea tok til å sprekka opp. Ein del av jordskorpa sokk ned, og det vart mykje vulkansk aktivitet i området. Oppsprekkinga kunne ført til danninga av eit nytt havområde, men av ein eller annan grunn stogga prosessane opp. Nokre av dei same prosessane finst ved Riftdalen i Afrika i dag. 

I Oslofeltet finn ein i dag dagbergartar som basalt og rombeporfyr i tillegg til djupbergartar som har fått lokale namn på grunn av skilnader i kjemisk samansetting og utsjånad. Drammensgranitt, nordmarkitt og larvikitt er kjende djupbergartar frå Oslofeltet. Ein kan òg finna avsetnadsbergartar (sedimentære bergartar) frå karbontida og permtida. Bergartane har i lang tid vore dekte av lågbergartar. Bergartane er rike på fossil og er verdskjende blant geologar.

Bakgrunnsstoff 
 Geologisk leksikon UIO 
 Mantle Plume Beneath The Oslo Graben?
 Evolution of the Arctic-North Atlantic And The Western Tethys

 
Aulakogenar
Geologiske felt i Noreg
Geologi i Oslo
Geologi i Vestfold og Telemark
Geologi i Viken
Geologi i Innlandet
Levan Melkadze

Levan Melkadze () er ein georgisk fotballspelar som frå mars 2006 spelte i Vålerenga. Han blei bede om å finne seg ny arbeidsgjevar etter 2006-sesongen. Han er angripar.

Melkadze har spela fire landskampar for Georgia (mars 2006).

Klubbar 
 TSU Tblisi
 FC Tblisi
 WIT Georgia Tblisi
 AC Siena
 Dinamo Tblisi - 2006
 Vålerenga 2006

Kjelde 
www.vif.no 

Melkadze, Levan
Melkadze, Levan
Giske

Giske er den minste øya i Giske kommune, og har rundt 600 innbyggjarar. Tettstaden Giske ligg på øya. Jordbruk, fiske og trevareindustri er dei viktigaste næringsvegane.

Kultur 

Namnet Giske er truleg avleia av norrønt gizki, 'duk' eller 'klut', som viser til den flate forma på øya. Ho var sete for fleire mektige slekter; slekta til Ragnvald Mørejarl, Arnungeætta frå 900-talet av, og Giskeætta vidare oppover i mellomalderen. 

Øya har fornminne frå mange epokar, som Mjelthaugen frå bronsealderen, Giske kyrkje frå mellomalderen og det tidlegare Giskegodset. Det historiske Giskespelet, som blir vist fram anna kvar sommar, fortel soga om Arnungane.

Geografi 

Øya har ei flatevidd på 2,67 km². Ørnebakken på 26 m.o.h. er det høgaste punktet. 

Ho blei forbunden med fastlandet i 1987, då bru til Valderøy stod ferdig. Vegnettet blei seinare utvida med ein undersjøisk tunnel til Godøy.

Våtmarksområdet Makkevika er eit freda fuglemområde. Strandlina har mange fine sandstrender som blir brukte av både fastbuande og tilreisande. Dei mest besøkte strendene er sanden ved brua og Øygardsjøen. 
På Kvalneset, vest på øya, tørka ein tidlegare fisk.

Kjelder 
 «Øyriket Giske» på giske.kommune.no
 http://www.godoy.no/weber/lokalhistorie/Giske/giske.htm
 Kart og oversyn på visitgiske.no

Geografi i Giske
Øyar på Sunnmøre
Godøya i Giske

Godøy eller Godøya er den vestlegaste av øyane i Giske kommune. Ho er 10,87 km² stor og har 1085 innbyggjarar (2001). Fiske og fiskeforedling er dei viktigaste næringsvegane, og banklineflåten i Geilevika er av ein dei største i Noreg.

Geografi 
Godøya har vegsamband gjennom tunnel til Giske. Landskapet er berglendt og Storehornet (497 m.o.h.) er det høgaste punktet. I søraust finn ein god dyrkbar mark i kystsona. I fjella finst fiskevatn.

Kultur 
Eilivrøysa i Godøytun sør på Godøy er ein gravhaug frå bronsealderen. I nærleiken ligg òg eit lite museum.

Ytst på Alnes, nordvest på øya, står Alnes fyr som er freda. Også lyngheia rundt er verna.

Bilete 
Sørsida av Godøya fotografert frå Hurtigruta på veg inn til Ålesund.

Kjelder 
 «Øyriket Giske» på giske.kommune.no

Geografi i Giske
Øyar på Sunnmøre
Ellingsøya

Ellingsøya er den nordlegaste øya i Ålesund kommune. Ho har vegsamband med Valderøya i Giske kommune og Nørvøya i Ålesund gjennom undersjøiske tunnelar i vest. I aust har ho òg brusamband med fastlandet over Taftasundet. 

Det ligg mange industriverksemder innan skipsutstyr og sjømat på øya.

Ellingsøya er den minst folkerike av dei sju bydelane i Ålesund, med eit innbyggjartal på om lag 2 000 menneske. Folketalet var venta å auke etter at det i 2009 skulle bli gratis ferdsel til resten av Ålesund gjennom dei undersjøiske tunnelane.

På sørsida ligg Ellingsøyfjorden med mange holmar og på nordsida ligg Grytafjorden.

Ellingsøya har tre barneskular; Grimstad, Vik og Stokke, og ein ungdomsskule; Hoffland. Der er to daglegvarebutikkar.

Øyar i Ålesund
Øyar på Sunnmøre
Harald Haugen

Harald Jostein Haugen () var ein norsk bokhandlar frå Volda som gjennom butikken Haugen Bok i heimbygda var primus motor for boksal per postordre og på Internett.

Av utdanning hadde Haugen handelsskole og bokhandlarskolen. I 1965 overtok han faren sin bokhandel, som hadde vore i Volda sidan 1929. Da Haugen følte behov for å utvide marknaden utover det reint lokale, begynte han med sal av bøker – hovudsakleg verk – per postordre, og frå 1978 vart dette ein vesentleg del av verksemda. Firmaet annonserte i aviser og tidsskrift og etter kvart og i fjernsyn. I 1998 tok Haugen Bok som ein av de første i Norden i bruk Internett som salskanal, også det med stor suksess. I 2009 blei den regulære bokhandlardrifta avvikla.

Haugen trekte seg tilbake frå leiinga av firmaet frå 2007

Kjelder

Bakgrunnsstoff 
 Haugenbok.no 

Norske bokhandlarar
Folk frå Volda
Volda skisenter

Volda Skisenter er eit skisenter som ligg på Reset i Volda på om lag 350 m.o.h. i Sunnmørsalpane.
Toppen av heisen ligg 657 m.o.h. Dette er eit fleirbruksanlegg med tilbod til heile familien. Anlegget har varmestove, flaumopplyst skibakke, preparert lysløype, turløyper og eige barnetrekk. Volda Skisenter A/S vart skipa i 1967.

Anlegget 
Anlegget har eit stort trekk, eit familietrekk og eit barnetrekk. Hovudtraseane og har flaumlys. Frå sesongen 2010-2011 er det installert nytt elektronisk billetteringssystem som og kan nyttast til alpepass. Dette dekker alle trekka, med unntak av barnetrekket som er gratis.
Elles er det ei 3,6 km lang lysløype og fleire preparerte turløyper i tilknyting til anlegget.

Det er godt lagt til rette for parkering ved anlegget og ein ny tilkomstveg frå hovudvegen ved Helgatun og opp til skisenteret vart ferdigstillt til sesongen 2004/2005.

Toppturar 
Dei umiddelbare toppane ein kan nå frå Volda Skisenter er Grauthornet og Melshornet. Dette er populære skiturar som stort sett er fonntrygge. Løype heilt til topps til Melshornet vert trakka når forholda tillet det. Frå Helgatun kan ein nå det populære Koppefjellet med moglegheiter for fantastisk nedkøyring til Aldalen. Vær obs på skavl i toppområdet. Dei mindre kjende men likevel artige fjella Hestehornet og Skarphornet når du også herifrå.

Bakgrunnsstoff 
 Offisiell nettstad

Skisenter i Noreg
Volda kommune
Karakter

Ein karakter er ein verdi på ein skala som blir brukt innan mange utdanningssystem for å måla prestasjonane til ein elev.

Karaktersystem i Noreg

Noverande karakterar

Grunnskule og vidaregåande skule 
Per i dag (2007) blir elevar i grunnskulen (frå og med 8. klasse) og på vidaregåande skule vurderte på ein skala frå talet 0 (dårlegast) til 6 (best). Karakteren 0 vert gjeven til svar tomme for fagleg innhald. I vidaregåande skule er 1 strykkarakter. På vitnemålet vert det ført bere heile talkarakterar. For å vise nyansar kan ein elles setje pluss og minus etter talkarakteren, for eksempel 3+ som er ein sterk trear og 4- som er ein svak firar. For å syne at ein ligg på vippepunktet mellom to karakterar kan ein skrive for eksempel 3/4 (tre til fire) som er ein svært sterk trear og 4/3 (fire til tre) som er ein svært svak firar.
 6
 5
 4
 3
 2
 1
 0

Innan orden og åtferd vart det berre gjeve tre karakterar:
Lg - Lite godt
Ng - Nokså godt
G - Godt

Høgskulane og universiteta 

Frå 2003 blei det innført ein bokstavskala for å gjera dei norske karakterane meir internasjonale. Skalaen går frå A, som er beste karakter, til F, som er strykkarakter. Det er tanken at skalaen skal vera normalfordelt. Det fører med seg at dei fleste skal ha dei mellomste karakterane og dei færraste skal ha dei beste og dei dårlegaste karakterane. Fordelinga av eksamenskarakterar er også fastsett slik: 

 A 10% (8-12)
 B 25% (20-30)
 C 30% (24-36)
 D 25% (20-30)
 E 10% (8-12)
 F Strykkarakter

Denne fordelinga blir ikkje nytta for alle enkeltkurs og enkelteksamenar.

Karakterar som vart brukte før

Grunnskulen 
Fram til 1999 var det brukt bokstavkarakterar. Desse bokstavkarakterane var i bruk frå gamalt av, og stod for følgjande:

 Sg eller S - Sers godt
 Mg eller M - Mykje godt
 G - Godt
 Ng - Nokså godt (omsett frå noget godt, men burde da blitt noko i staden for nokså, som har ei sterkare tyding.)
 Lg - Lite godt

Innan orden og åtferd vart det berre gjeve tre karakterar:
 G - Godt
 Ng - Nokså godt
 Lg - Lite godt

Realskulane og gymnasa 
I realskulen (8. til 9./10. skuleår) (erstatta av «linjedelt ungdomsskule» på 1960-talet) og gymnaset (10./11. til 12./13. skuleår) (erstatta av høgare almennskular/vidaregåande skular (vgs)) vart følgjande karakterskala nytta:

 S = Særdeles tilfredsstillande
 M = Meget tilfredsstillande
 T = Tilfredsstillande
 Ng («någen») = Nokolunde tilfredsstillande
 Måt = Måteleg tilfredsstillande
 Ikkje = Ikkje tilfredsstillande (strykkarakter)

Høgskulane og universiteta 
Fram til 2003 nytta høgskular og universitet seg av talkarakterar oppgjevne med tiandedels desimalar. 1,0 var den beste og 4,0 var den dårlegaste ståkarakteren. Botn på skalaen var 6,0. Etter gamal universitetstradisjon vart talkarakterane grupperte i grupper med latinske nemningar. Grensene var i utgangspunktet som nedanfor, men kunne variere for enkelte eksamenar.

 1,0 - 1,5 - pre cetoris (laudabilis pre cetoris - rosverdig framfor andre)
 1,6 - 2,5 - laud (laudabilis - rosverdig)
 2,6 - 3,5 - haud (haud illaudabilis - ikkje urosverdig)
 3,6 - 4,0 - non (non contemnendus - ikkje å forakta)
 4,1 - 6,0 - imm (immaturus - umoden (strykkarakter))

Utdanning
Amaldus Nielsen

Amaldus Clarin Nielsen () var ein norsk kunstmålar.

Nielsen var fødd og voks opp i Mandal i Vest-Agder, og måla allereie som ung fleire motiv frå Sørlandet. Han studerte ved kunstakademiet i København frå 1854 til 1856, og studerte to gonger under Hans Gude, først ved kunstakademiet i Düsseldorf frå 1857–1858, og ti år seinare i Karlsruhe. Nielsen er rekna som ein sørlandsmålar, men han hadde òg motiv frå mellom anna Hardanger, Sogn og Hvaler, og i tillegg ein del frå Majorstua, der han lenge budde.

Måleri og teikningsamlinga hans frå 1856 til 1932 blei i 1933 donert til Oslo by av familien til Nielsen. Samlinga inneheldt nesten 300 måleri og 100 teikningar.

Bakgrunnsstoff 

Nielsen, Amaldus
Nielsen, Amaldus
Bendiks H. Arnesen

Bendiks Harald Arnesen () er ein norsk politikar for Arbeidarpartiet.
Han vart innvald på Stortinget frå Troms i 1997.
Han var vararepresentant frå 1989.
Arnesen var ordførar i Kvæfjord 1986–1995 og varaordførar 1983–1985.

Stortingskomitear 
 1997-2001 varamedlem av Valkomitéen.
 1997-2001 medlem av Sosialkomitéen.
 2001-2005 medlem av Næringskomitéen.
 2001-2005 medlem av Fullmaktskomitéen.
 2001-2005 varamedlem av Valkomitéen.

Bakgrunnsstoff 
 Stortinget.no - Biografi

Arnesen, Bendiks H.
Arnesen, Bendiks H.
Arnesen, Bendiks H.
Ap-ordførarar i Troms
Øyvind Korsberg

Øyvind Korsberg () er ein norsk politikar for Framstegspartiet). I perioden 2001-2005 var han innpiskar for stortingsgruppa. Han vart vald inn på Stortinget frå Troms fylke i 1997, og sat frå 1997 til 2005 i Stortingets energi- og miljøkomité, I same periode var han også medlem av Stortingets delegasjon til Nordisk Råd.

8. oktober 2009 vart Korsberg vald til 1. visepresident i Stortinget.

Korsberg har markert seg sterkt som skeptikar i klimadebatten, Han avviser i eit intervju med Nettavisen funnet til SNs klimapanel om at oppvarminga av klimaet er menneskeskapt som "fullstendig hysteri", skremselspropaganda og konsprasjonsteoriar. Målet til SN er berre meint for å skade industrien. Han markerer seg også som motstandar av føre-var-prinsippet.

Lokalpolitisk har han markert seg som markant motstandar av OL i Tromsø 2018. Han har særleg markert seg som ein motstandar av Bjørge Stensbøl og leiinga i OL 2018 som han både gjev skulda for å vere amatørmessig og samtidig profesjonelle lobbyistar.

Stortingskomitéar 
 2009–: medlem av familie- og kulturkomitéen
 2009–: medlem av valkomitéen
 2005-09: medlem av næringskomitéen, andre nestleiar
 2005-09: medlem av valkomitéen
 2001-05: medlem av energi- og miljøkomitéen
 1997-2001: medlem av energi- og miljøkomitéen

Referansar

Bakgrunnsstoff 
 Stortinget.no - Biografi
 Om politikk, tryllepulver og sånn…  Kronikk av Øyvind Korsberg i tidsskriftet Cicerone, nr. 4-2005.
 Jeg føler meg ikke velkommen i Frp-byen Nordreisa lesarbrev av kapellan Stefan Kemper-Kohlhase i Framtid i Nord.

Folk frå Tromsø
Stortingsrepresentantar for Troms
Stortingsrepresentantar frå FrP
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Anne Marit Bjørnflaten

Anne Marit Bjørnflaten () er ein norsk politikar for Arbeidarpartiet. Ho vart vald inn på Stortinget frå Troms fylke i 2005, og vart då vald til leiar for Stortingets justiskomité. I perioden 2009-13 er Bjørnflaten nestleiar i transport- og kommunikasjonskomitéen, og leiar for den raudgrøne storfraksjonen i denne komitéen.

Bjørnflaten gav i 2004 ut boka Et nytt nei, saman med partifellane Tore O. Sandvik, Jo Stein Moen og Wegard Harsvik. Boka handlar om utviklinga til EU sidan folkeavstemminga i 1994.

Regjering
 29. mars 2000–19. oktober 2001: Politisk rådgjevar i Utanriksdepartementet

Stortingskomitéar
2005–2009: Leiar i Justiskomiteen
2009–2013: Første nestleiar i Transport- og kommunikasjonskomitéen

Bakgrunnsstoff
 Stortinget.no - Biografi
  Et nytt nei

Stortingsrepresentantar frå Ap
Stortingsrepresentantar 2005-2009
Stortingsrepresentantar 2009-2013
Stortingsrepresentantar for Troms
Folk frå Harstad
Per-Willy Amundsen

Per-Willy Trudvang Amundsen () er ein norsk politikar for FrP  og justisminister i regjeringa Solberg frå 20. desember 2016 til 17. januar 2018.

Han vart innvald på Stortinget frå Troms i 2005 og sit i perioden 2009–2013 som medlem av Kommunal- og forvaltningskomiteen. I tillegg er han innvandringspolitisk og samepolitisk talsmann for FrP. Frå 2005 til 2009 var han fraksjonsleiar for FrP og andre nestleiar i Kommunal- og forvaltningskomiteen. Han var varerepresentant i perioden 2001–2005.

Amundsen er utdanna innan økonomiske og administrative fag på siviløkonomstudiet ved Norges handelshøyskole i Bergen (1995), i tillegg til at han tok IKT-fag ved Høgskulen i Sør-Trøndelag frå 1999 til 2001. Han har for det meste arbeidd i IT-bransjen, mellom anna for Harstad kommune og Harstad trygdekontor og ulike datafirma, som Cinet Harstad, Nordata DA og Activ Online Technology. Han har også arbeidd som sjølvstendig næringsdrivande og har erfaring med ulike programmeringsspråk som Visual Basic, Java, C++, HTML, i tillegg til dei fleste operativsystema. Frå hausten 1998 har han jobba med utviklinga av det norske IT-selskapet AOT GoOnline AS, og frå hausten 2003 i stillinga som R&D Manager. I 2001 vart han styreformann i selskapet.

Han byrja i politikken i Harstad FpU, der han var leiar frå 1986 til 1990. Frå 1989 til 1990 var han òg leiar i Troms FpU. I 1999 vart han vald inn i Harstad kommunestyre. Der sat han fram til 2005, frå 2003 som medlem av formannskapet. I tillegg var han leiar i Harstad FrP i perioden 2000–2002.

Kjelder 

 Knut Olav Åmås [red.]: «Amundsen, Per-Willy» i Hvem er hvem? (Aschehoug, 2008)

Bakgrunnsstoff 
 
 Biografi hjå Framstegspartiet
 Sámi Radio: Hevdet at samene ikke er urfolk  (31. mars 2006)

Norske justisministrar
Statsrådar i Regjeringa Solberg
Frp-statsrådar
Statssekretærar i Regjeringa Solberg
Statssekretærar frå FrP
Stortingsrepresentantar for Troms
Stortingsrepresentantar frå FrP
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2017-2021
Stortingsrepresentantar 2021-2025
Vararepresentantar til Stortinget
Folk frå Harstad
Tove Karoline Knutsen

Tove Karoline Knutsen () er ein
norsk kunstnar og politikar frå Arbeidarpartiet. Ho vart vald inn på Stortinget frå Troms fylke i 2005 og gjenvald i 2009 og 2013.
Knutsen var festspeldirektør for Festspillene i Nord-Norge i perioden 1997–2001.

Stortingskomitear

 2005–09 medlem av Familie- og kulturkomiteen
 2009–13 medlem av Helse- og omsorgskomiteen
 2013–17 medlem av Helse- og omsorgskomiteen

Musikkarriere 
Knutsen har først og fremst utmerka seg som musikar og songar og som direktør for Festspela i Nord-Noreg frå 1997 til 2001. I 1980 gav ho ut albumet Blå Kveill, eit jazzinspirert visealbum med tekster av den nordnorske poeten Arvid Hanssen I 1984 gav ho ut albumet Veintetid, og vann Spellemannprisen 1984 for dette i klassen visesong.

Diskografi 
 1980 Blå Kveill
 1984 Veintetid
 1992 Tenn Lampa
 1994 Lat spille med vår

Prisar og utmerkingar 
 Prøysenprisen   1982
 Spellemannprisen 1984 for Veintetid i klassen visesong.
 Blixprisen 1985.
 Nordlysprisen 1992.
 Gammleng-prisen 1992 i klassen vise.
 Petter Dass-medaljen 2009 for hennar kulturelle engasjement, m.a. som direktør for Festspillene i Nord-Norge.

Kjelder

Bakgrunnsstoff 
 Stortinget - Biografi
 Arbeiderpartiet - Biografi

Norske musikarar
Vinnarar av Blixprisen
Vinnarar av Spellemannprisen
Folk frå Torsken
Stortingsrepresentantar for Troms
Stortingsrepresentantar frå Ap
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Vinnarar av Prøysenprisen